شەفەق
نیوز/ وەڕیەوبەر باخچەیل سلێمانی، ئمڕوو یەکشەممە، راگەیان ک ناوچە زەوزەیل و پارکەیل
شارەگە کەفتنەسە وەر فەوتیان لەوەر هشکەساڵی وکەم ئاوی.
کامەران
حەمە ساڵح وەڕیەوبەر باخچەیل لە سلێمانی لە بەیاننامەیگ رووژنامەوانی رەسیە ئاژانس
شەفەق نیوز وت: فرەی باخچە وسەیرانگایل وناوچە سەوزەیل لە عراق و هەرێم کوردستان هانە
سلێمانی.
وتیش:
گشت ساڵیگ ئەرا ئاویاری فرەی باخچەیل پەنا وە تانکەرەیل بەیمن، لە وەختیگ ک بیرەیل
ئاو لەناویان نییە، ١١٨ مەلیۆن لەتر ئاو ئەرا ئاویاری دارەیل پارک ئازادی و هەواری
شار پەیا کەیمن، باوجی لە یەک ئی مانگ ئەیلوولە نەتوەنستیمن ئاویگ پەیا بکەیمن ک بەشیان
بکەێد، لەوەر نەوین پویل تا بیەیمنەی خاوەن تانکەرەیل ئاو.
ساڵح
دیاری کرد ک سێ مەلیۆن دار لە سلێمانی هەس، و ٥٣٣ لە باخچە و جادە و سەیرانگا، و فرەترین
باخچە و جادەیل عراق و هەرێم کوردستان لە سلێمانی هەس وئیسە سلێمانی سەوزترین شارە
لە عراق، و شوینە سەوزەیل لە پارێزگاگە رەسنە ١٩،٤%.
دیاری
کرد ک ئەگەریش دارەیل هشکەو بوین، ئەوەسا ١٠ قات شمارەی دارەیل چنیمن، و هەرچەن  چەن داریگ لەوەر سەردی لە سلێمانی و کوردستان هشکەو
بوین، باوجی ئیمە ١٠٠٠ دار چنیمن.
دووپات
کرد ک یە هەفت ساڵە، بەرزترین بڕ واران لە سلێمانی واریە، و بەرزترین ئاست تەڕی لە
وەرز تاوسان لە سلێمانی بویە، و هەمیش سلێمانی نزمترین پلەی گەرمی لە عراق و ناوچەگە
لە وەرز تاوسان توومار کردیە.
